钦定古今图书集成/明伦汇编/宫闱典/第035卷 > 昭成帝慕容皇后
## 钦定古今图书集成/明伦汇编/宫闱典/第035卷 > 昭成帝慕容皇后

按《魏书后妃传》：“昭成皇后慕容氏，元真之女也。初，帝
纳元真妹为妃，未几而崩。元真复请继好，遣大人长
孙秩逆后，元真送于境上。后至有宠，生献明帝及秦
明王。后性聪敏多知，沉厚善决断，专理内事，每事多
从。初，昭成遣卫辰兄悉勿祈还部落也，后戒之曰：‘汝
还，必深防卫辰，辰奸猾，终当灭汝’。”悉勿祈死，其子果
为卫辰所杀，卒如后言。建国二十三年崩。太祖即位，
配飨太庙。